
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 573 


24 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ιδίου Ν.Π. στο Δήμο Μοιρών Ν. Ηρακλείου με 
την επωνυμία «Δημοτικός Παιδικός Σταθμός Δήμου 
Μοιρών». 1 

Τροποποίηση της 1757/2.4.99 απόφασης «Περί Συ- 
στάσεως - Συγκροτήσεως του Κοινού Υπηρεσια¬ 
κού Συμβουλίου των Ν.Π.Δ.Δ. Νομού Δωδεκανή- 


σου». 2 

Ανάκληση της 3072/5.4.99 απόφασης «Περί Συστάσε- 
ως - Συγκροτήσεως του Πρωτοβάθμιου Ειδικού 
Υπηρεσιακού Συμβουλίου του Κρατικού Θερ/ρίου - 
Κ.Υ. Λερού (ΝΠΔΔ). 3 

Ανάκληση της 3075/5.4.99 απόφασης «Περί Συστάσε- 
ως - Συγκροτήσεως του Πρωτοβάθμιου Ειδικού 
Υπηρεσιακού Συμβουλίου του Νομαρχιακού Γενι¬ 
κού Νοσοκομείου Ρόδου (ΝΠΔΔ). 4 


Συγχώνευση των ΚΕΥΑ των πρώην Κοινοτήτων Επι¬ 
σκοπής Γωνιάς και Θήρας του Νομού Κυκλάδων σε 
ενιαία επιχείρηση ύδρευσης, αποχέτευσης και κα¬ 
θαριότητας με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ - ΑΠΟΧΕΤΕΥΣΗΣ ΚΑΙ ΚΑΘΑΡΙΟ¬ 
ΤΗΤΑΣ ΘΗΡΑΣ ΤΟΥ ΝΟΜΟΥ ΚΥΚΛΑΔΩΝ» και επέ¬ 
κταση αρμοδιότητάς της σε όλη την περιοχή του 


νέου Δήμου. 5 

Υπερωριακή απασχόληση έτους 2000 των υπαλλήλων 
του Νομαρχιακού Διαμερίσματος Πειραιά. 6 

Σύσταση Τοπικού Οργανισμού Εγγείων Βελτιώσεων 
(ΤΟΕΒ) με την επωνυμία ΤΟΕΒ Ιμέρων Ν. Κοζά¬ 
νης. 7 

Σύσταση και έγκριση κανονισμού διοικήσεως και λει¬ 
τουργίας του Πνευματικού Κέντρου - ΡΙΟΥ - 
ΚΟΣΜΑΣ ΦΛΑΜΙΑΤΟΣ. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 2303/3.5.1999 απόφαση 
Γενικού Γραμματέα Περιφέρειας Πελοποννήσου 
που δημοσιεύθηκε στο ΦΕΚ 973/26.5.99. 9 


ΑΠΟΦΑΣΕΙ Σ 

Αριθ. 5362 (1) 

Σύσταση ιδίου Ν.Π. στο Δήμο Μοιρών Ν. Ηρακλείου με 
την επωνυμία «Δημοτικός Παιδικός Σταθμός Δήμου 
Μοιρών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις των άρθρων 26 και 203 του Π.Δ. 410/95 
όπως αυτό συμπληρώθηκε με τις διατάξεις των παρ. 6, 8 
του άρθρου 9 του Ν.2503/97 σύμφωνα με τις οποίες οι 
ΚΠΣ και ΚΒΣ οι οποίοι λειτουργούν με τις διατάξεις του 
από 2-11-35 Α.Ν. μεταβιβάζονται στους ΟΤΑ στις διοικη¬ 
τικές περιφέρειες των οποίων βρίσκονται και θα λειτουρ¬ 
γούν πλέον ως δημοτικά και κοινοτικά πρόσωπα του άρ¬ 
θρου 203 του παραπάνω Π.Δ/τος 

2. Τηναρ.Γ2β/4564/11-11-99 (ΦΕΚ 2141/Β/10-12-99) με 
την οποία αποφασίστηκε η μεταβίβαση του Κρατικού Παι¬ 
δικού Σταθμού Μοιρών στο Δήμο Μοιρών. 

3. Την αριθ. 33/2000 απόφαση του Δημοτικού Συμβουλί¬ 
ου Μοιρών με την οποία συστήνεται στο Δήμο Νομικό 
Πρόσωπο Δημοσίου Δικαίου με την επωνυμία "Δημοτικός 
Παιδικός Σταθμός Μοιρών", αποφασίζουμε: 

Συνιστούμε ίδιο Δημοτικό Νομικό Πρόσωπο στις Μοί¬ 
ρες τουΔήμου Μοιρώντου Νομού Ηρακλείου με την επω¬ 
νυμία «Δημοτικός Παιδικός Σταθμός Δήμου Μοιρών» 

Σκοποί του ΝΠΔΔ: 

Σκοποί του ΝΠΔΔ είναι α) η καθημερινή φύλαξη, φρο¬ 
ντίδα. ημερήσια διατροφή, διαπαιδαγώγηση, και ψυχα¬ 
γωγία νηπίων εργαζομένων γονέων, β) η πολύπλευρη 
νοητική, συναισθηματική κοινωνική και ψυχοσωματική 
ανάπτυξη των παιδιών και γ) η προπαρασκευή του για την 
ομαλή μετάβαση του από την οικογενειακή ζωή στο κοι¬ 
νωνικό περιβάλλον. 

Όργανα Διοίκησης - θητεία 

1. Το ΝΠΔΔ θα διοικείται από διοικητικό συμβούλιο με 
πέντε μέλη που θα απαρτίζουν: 

Ο Δήμαρχος ή άλλο μέλος αιρετό ή μη που ορίζεται από 
αυτόν, ως Πρόεδρος. Δύο Δημοτικοί Σύμβουλοι με τους 
αναπληρωτές τους. 

Ένας εκπρόσωπος των γονέων των παιδιών που φιλο¬ 
ξενούνται στο νομικό πρόσωπο, ο οποίος ορίζεται με τον 
αναπληρωτή του από τη Γενική Συνέλευση Γονέων. 

Ένας εκπρόσωπος των εργαζομένων σε αυτό, ο οποίος 
υποδεικνύεται με τον αναπληρωτή του από ειδική συνέ¬ 
λευση στην οποία παίρνει μέρος το σύνολο των εργαζο¬ 
μένων στο νομικό πρόσωπο. 

2. Τα μέλη του Δ.Σ. ορίζονται με απόφαση του Δημοτι¬ 
κού Συμβουλίου και η θητεία τους ακολουθεί τη διάρκεια 
της θητείας της Δημοτικής Αρχής. Κατ’ εξαίρεση, σε ότι 
αφορά τη θητεία του νέου Δ.Σ. αυτή θα ισχύει από την 
ημερομηνία σύστασης του ΝΠΔΔ (ημερ/νία δημοσίευσης 
στο ΦΕΚ) μέχρι και το τέλος της τρέχουσας Δημοτικής 
Περιόδου. Τον Πρόεδρο όταν απουσιάζει αναπληρώνει ο 
Αντιπρόεδρος ο οποίος εκλέγεται από τα μέλη του Δ.Σ. 
για την περίοδο της θητείας του. 

Πόροι του ΝΠΔΔ 

α) Η κρατική επιχορήγηση, οι όροι της οποίας θα καθο¬ 
ριστούν με προγραμματική σύμβαση 1 θετούς διάρκειας, 
η οποία θα υπογράφει ανάμεσα στο Υπουργείο Υγείας 
Πρόνοιας, την Περιφέρεια Κρήτης και το Δήμο Μοιρών. 

β) Η μηνιαία οικονομική εισφορά (τροφεία) των οικογενει¬ 
ών των φιλοξενουμένων παιδιών, Η οικονομική εισφορά θα 
επιβάλλεται από το Διοικητικό Συμβούλιο του ΝΠΔΔ, ύστερα 
από την πλήρως τεκμηριωμένη γνώμη του Δημοτικού Συμ¬ 
βουλίου του Δήμου Μοιρών και η οποία θα είναι σύμφωνη με 
τον κοινωνικό χαρακτήρα των παρεχόμενων υπηρεσιών. 
Στην περίπτωση επιβολής οικονομικής εισφοράς αυτή πρέ¬ 
πει να γνωστοποιείται με ανάρτηση πριν την έναρξη του χρο¬ 
νικού διαστήματος υποβολήςτων αιτήσεων για εγγραφή. 

Με την ίδια απόφαση το Διοικητικό Συμβούλιο ορίζει τις 
περιπτώσεις των οικογενειών που μπορούν να απαλλαγούν 
από την καταβολή της οικονομικής εισφοράς ή που θα κα¬ 
ταβάλλουν αυτή μειωμένη, ύστερα από την πλήρως τεκμη¬ 
ριωμένη γνώμη του Δημ. Συμβουλίου του Δήμου Μοιρών. 

γ) Η ετήσια επιχορήγηση από το Δήμο Μοιρών ύψους 
1.000.000 δρχ 

δ) Κάθε φύσεως συνδρομές, εισφορές, δωρεές, κληρο¬ 
νομιές και κληροδοτήματα. 

ε) Πρόσοδοι από ίδια περιουσία. 

Περιουσία του ΝΠΔΔ 

Περιουσία του Δημοτικού Παιδικού Σταθμού Μοιρών είναι: 

α) Το σύνολο της κινητής και ακίνητης περιουσίας που 
χρησιμοποιούσε ο κρατικός παιδικός Σταθμός Μοιρών 
και το οποίο περιέρχεται στο Δημοτικό Παιδικό Σταθμό 
Μοιρών, από την ημερο/νία δημοσίευσης της παρούσας 
στο φύλλο της Εφημερίδας της Κυβερνήσεως. 

β) Κάθε άλλος χώρος ο οποίος παραχωρείται στο ΝΠΔΔ 
καθώς και τυχόν οικοδομήματα, εγκαταστάσεις και πάσης 
φύσεως κτίρια που θα ανεγείρει σε αυτούς τους χώρους. 

Εκπροσώπηση του ΝΠΔΔ 

Το ΝΠΔΔ εκπροσωπείται στα Δικαστήρια και σε κάθε 
αρχή από τον Πρόεδρο του και σε περίπτωση απουσίας ή 
κωλύματος από τον Αντιπρόεδρο 

Σφραγίδα 

Το ΝΠΔΔ θα χρησιμοποιεί χωριστή σφραγίδα που κυ¬ 
κλικά θα φέρει τις λέξεις «Ελληνική Δημοκρατία Νομός 
Ηρακλείου Δημοτικός Παιδικός Σταθμός Μοιρών» και στο 
μέσοντο εθνόσημο. 

Κατάργηση του ΝΠΔΔ 

Σε περίπτωση κατάργησης του Δημοτικού Παιδικού 
Σταθμού Μοιρών, όλη η κινητή και ακίνητη περιουσία του 
περιέχεται στην κυριότητα του Δήμου Μοιρών. 

Από την απόφαση αυτή προκαλείται δαπάνη ύψους 
1.000.000. δρχ στον προϋπολογισμό του Δήμου Μοιρών 
για το τρέχον και τα επόμενα έτη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 31 Μαρτίου 2000 
Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 

Αριθ. 1488 (2) 

Τροποποίηση της 1757/2.4.99 απόφασης «Περί Συστάσε- 
ως - Συγκροτήσεωςτου Κοινού Υπηρεσιακού Συμβου¬ 
λίου των Ν.Π.Δ.Δ. Νομού Δωδεκανήσου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις των άρθρων 158- 163 του Ν. 2683/99 
Υπαλληλικός Κώδικας". 

2) Τις διατάξεις των άρθρων 36 και 43 του Π.Δ. 410/88 
και του άρθρου 40 του Ν. 1884/90. 

3) Τις διατάξεις του άρθρου 27 του Ν.2081/92 με το 
οποίο προστέθηκε το άρθρο 29Α στο Ν 1558/85. 

4) Τις διατάξειςτου άρθρου 14του Ν. 2519/97 «Περίτης 
εποπτείαςτου Υπουργού Υγείας και Πρόνοιας επίτων Νο¬ 
σοκομείων». 

5) Τηναριθμ. 304/99 γνωμοδότηση του Γ Τμήματος του 
Νομικού Συμβουλίου του Κράτους, η οποία διαβιβάστηκε 
με το αριθ. Δία/οικ. 1551/25-1-99 έγγραφο του Υπουρ¬ 
γείου Υγείας και Πρόνοιας, σύμφωνα με την οποία ανα- 
φέρεται ότι την απόφαση σύστασης - συγκρότησης των 
Υπηρεσιακών Συμβουλίων των Νοσοκομείων την έχει ο 
Υπουργός Υγείας και Πρόνοιας που την εποπτεύει. 

6) Το γεγονός ότι με την αριθμ. Δία/οικ. 2268/11-11-99 
απόφαση του ο Υπουργός Υγείας και Πρόνοιας συγκρό¬ 
τησε Κοινό Υπηρεσιακό Συμβούλιο για τους υπαλλήλους 
των Νοσοκομείων Καλύμνου και Κω, αποφασίζουμε: 

Τροποποιούμε την αριθμ. 1757/2-4-99 απόφαση μας 
"Περί συστάσεως-συγκροτήσεως του Κοινού Υπηρεσια¬ 
κού Συμβουλίου των Ν.Π.Δ.Δ. Νομού Δωδεκανήσου" που 
δημοσιεύθηκε στο ΦΕΚ 383/13-4-99 τ.Β’ και ορίζουμε ότι 
αυτό δεν είναι αρμόδιο για το προσωπικό των Νοσοκομεί¬ 
ων Καλύμνου και Κω, για τους αναφερομένους στο σκε¬ 
πτικό της παρούσης λόγους. 

Κατάτα λοιπά ισχύει η αριθμ. 1757/2-4-1999 απόφαση μας. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 28 Μαρτίου 2000 
Ο Γ ενικός Γ ραμματέας Περιφέρειας 

ΠΑΝΑΓΙΩΤΗΣ ΣΑΛΤΟΥΡΟΣ 

Αριθ. 3521 (3) 

Ανάκληση της 3072/5.4.99 απόφασης «Περί Συστάσεως - 
Συγκροτήσεωςτου Πρωτοβάθμιου Ειδικού Υπηρεσια¬ 
κού Συμβουλίου του Κρατικού Θερ/ρίου - Κ.Υ. Λέρου 
(ΝΠΔΔ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις των άρθρων 158-163 του Ν. 2683/99 " 
Υπαλληλικός Κώδικας". 

2) Τις Οργανικές διατάξεις του Ν.Π,Δ.Δ, Κρατικού 
Θερ/ρίου-Κ.Υ. Λερού ( Αριθμ. Α38/4777/87 απόφαση 
Υπουργού Υγείας και Πρόνοιας ΦΕΚ 182τ. Β). 

3) Τις διατάξεις του άρθρου 14 του Ν. 2519/97 "Περί 
Εποπτείας του Υπουργού Υγείας και Πρόνοιας επί των 
Νοσοκομείων" 

4) Την αριθμ. 304/99 γνωμοδότηση του Γ’.Τμημάτοςτου 
Νομικού Συμβουλίου του Κράτους, η οποία διαβιβάστηκε 
με το αριθμ. Δ1α/οικ.1551/25-1-2000 έγγραφο του 
Υπουργείου Υγείας και Πρόνοιας, σύμφωνα με την οποία 
αναφέρεται ότι την απόφαση σύστασης-συγκρότησης 
του Υπηρεσιακού Συμβουλίου του αναφερομένου νομι¬ 
κού προσώπου την έχει ο Υπουργός Υγείας και Πρόνοιας. 

5) Το γεγονός ότι για το ανωτέρω αντικείμενο ο Υπουρ¬ 
γός Υγείας και Πρόνοιας εξέδωσε την αριθμ. Δία/οικ. 
7930 /7-4-1999 απόφαση που δημοσιεύθηκε στο ΦΕΚ 
361/13-4-99τ.Β’, αποφασίζουμε: 

Ανακαλούμε την αριθμ. 3072/5-4-99 απόφασή μας "Πε¬ 
ρί Συστάσεως-Συγκροτήσεως του Ειδικού Υπηρεσιακού 
Συμβουλίου του Κρατικού Θερ/ρίου -ΚΥ Λέρου που δημο¬ 
σιεύθηκε στο ΦΕΚ 383/13-4-99/τ.Β'για τους αναφερομέ- 
νους στο σκεπτικό της παρούσης λόγους. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 28 Μαρτίου 2000 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

Αριθ. 3522 (4) 

Ανάκληση της 3075/5.4.99 απόφασης «Περί Συστάσεως - 
Συγκροτήσεωςτου Πρωτοβάθμιου Ειδικού Υπηρεσια¬ 
κού Συμβουλίου του Νομαρχιακού Γενικού Νοσοκο¬ 
μείου Ρόδου (ΝΠΔΔ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις των άρθρων 158-163 του Ν.2683/99 
"Υπαλληλικός Κώδικας". 

2) Τις Οργανικές διατάξεις του Ν.Π.Δ.Δ. του Νομ/κού 
Γενικού Νοσκομείου Ρόδου (Αριθμ. Α3β/14171/86 από¬ 
φαση Υπουργού Υγείας και Πρόνοιας ΦΕΚ 694 τ. Β) 

3) Τις διατάξεις του άρθρου 14 του Ν. 2519/97 «Περί 
Εποπτείας του Υπουργού Υγείας και Πρόνοιας επί των 
Νοσοκομείων». 

4) Την αριθμ. 304/99 γνωμοδότηση του Γ’ .Τμή ματος του 
Νομικού Συμβουλίου του Κράτους, η οποία διαβιβάστηκε 
με το αριθμ. Δ1α/οικ.1551/25-1-2000 έγγραφο του 
Υπουργείου Υγείας και Πρόνοιας, σύμφωνα με την οποία 
αναφέρεται ότι την απόφαση σύστασης-συγκρότησης 
του Υπηρεσιακού Συμβουλίου του αναφερομένου νομι¬ 
κού προσώπου την έχει ο Υπουργός Υγείας και Πρόνοιας. 

5) Το γεγονός ότι για το ανωτέρω αντικείμενο ο Υπουρ¬ 
γός Υγείας και Πρόνοιας εξέδωσε την αριθμ. Δία/οικ. 
7930/7-4-1999 απόφαση που δημοσιεύθηκε στο ΦΕΚ 
361/13-4-99τ.Β’, αποφασίζουμε: 

Ανακαλούμε την αριθμ. 3075/5-4-99 απόφαση μας "Περί 
Συστάσεως-Συγκροτήσεωςτου Ειδικού Υπηρεσιακού Συμ¬ 
βουλίου του Νομαρχιακού Γενικού Νοσοκομείου Ρόδου 


(ΝΠΔΔ) που δημοσιεύθηκε στο ΦΕΚ 383/13-4-99/τ.Β’. για 
τους αναφερομένους στο σκεπτικό της παρούσης λόγους. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 28 Μαρτίου 2000 

Ο Γενικός Γ ραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

Αριθ. 2806 (5) 

Συγχώνευση των ΚΕΥΑ των πρώην Κοινοτήτων Επισκο¬ 
πής Γωνιάς και Θήρας του Νομού Κυκλάδων σε ενιαία 
επιχείρηση ύδρευσης, αποχέτευσης και καθαριότη¬ 
τας με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΚΑΙ ΚΑΘΑΡΙΟΤΗΤΑΣ 
ΘΗΡΑΣ ΤΟΥ ΝΟΜΟΥ ΚΥΚΛΑΔΩΝ» και επέκταση αρ- 
μοδιότητάς της σε όλη την περιοχή του νέου Δήμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις:α)της παρ.3 του άρθρου 1 του Ν. 
1069/1980 "Περί κινήτρων δια την ίδρυσην επιχειρήσεων 
υδρεύσεως και αποχετεύσεως" (ΦΕΚ 191/Α.1980) 

β) του Ν.2503/97 "Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις" (ΦΕΚ 107/Α/97). 

γ) του άρθρου 1 του Ν.2647/1998 "Μετάβαση αρμοδιο¬ 
τήτων στις Περιφέρειες και την Αυτοδιοίκηση και άλλες 
διατάξεις" (ΦΕΚ237/Α/1998) 

δ) του άρθρου 278του Π.Δ. 410/95 (ΦΕΚ 231/Α/1995) 

2. Τις διατάξεις του Π.Δ/τος 137/94 περί συστάσεως 
στην Κοινότητα Επισκοπής Γ ωνιάς Θήρας του Νομού Κυ¬ 
κλάδων Κοινοτικής Επιχείρησης Ύδρευσης-Αποχέτευ- 
σης (ΦΕΚ94/Α/94). 

3. Τις διατάξεις του Π.Δ/τος 382/96 περί συστάσεως 
στην Κοινότητα Θήρας του Νομού Κυκλάδων Κοινοτικής 
Επιχείρησης Ύδρευσης-Αποχέτευσης (ΦΕΚ 259/Α/96) 
καθώς και τις όμοιες του Π.Δ/τος 272/98 τροποποίησης 
της συστατικής πράξης και επέκτασης της Κοινοτικής 
Επιχείρησης Ύδρευσης, Αποχέτευσης Θήρας και στη συ¬ 
γκέντρωση, μεταφορά και διάθεση απορριμμάτων. 

4. Την 9/2000 απόφαση του Δημοτικού Συμβουλίου Θήρας. 

5. Το γεγονός ότι από τις διατάξεις της παρούσας προ- 
καλείται δαπάνη σε βάρος του προϋπολογισμού του Δή¬ 
μου Θήραςτο ύψος της οποίας ανέρχεται για το έτος 2000 
στο ποσό των 12.000.000 δρχ. για το οποίο έχει εγγράφει 
πίστωση στον κωδικό ΚΑ 2.211 -1 α, αποφασίζουμε: 

Εγκρίνεται η αριθ. 9/2000 απόφαση του Δημοτικού Συμ¬ 
βουλίου Θήρας του Νομού Κυκλάδων με την οποία συγ¬ 
χωνεύονται οι ΚΕΥΑ των πρώην Κοινοτήτων Επισκοπής 
Γ ωνιάς και Θήρας σε ενιαία Δημοτική Επιχείρηση ύδρευ¬ 
σης, αποχέτευσης και καθαριότητας και επεκτείνεται η 
αρμοδιότητα της σε όλη την περιοχή του νέου Δήμου με 
τη σύσταση στο Δήμο Θήρας ενιαίας δημοτικής επιχείρη¬ 
σης ύδρευσης-αποχέτευσης, συγκέντρωσης και μεταφο¬ 
ράς και διάθεσης απορριμμάτων που έχει ως εξής: 

1. Συνιστάται στο Δήμο Θήρας του Νομού Κυκλάδων 
Ενιαία Επιχείρηση Ύδρευσης-Αποχέτευσης και Καθαριό- 

τητας με την επωνυμία "ΔΗΜΟΤΙΚΗ ΕΠΙΧΕΙΡΗΣΗ 
ΎΔΡΕΥΣΗΣ-ΑΠΟΧΕΤΕΥΣΗΣ ΚΑΙ ΚΑΘΑΡΙΟΤΗΤΑΣ ΘΗ¬ 
ΡΑΣ ΝΟΜΟΥ ΚΥΚΛΑΔΩΝ" (άρθρο 1 παρ.1 Ν. 1069/80). 

Με τη σύσταση της ενιαίας Δημοτικής Επιχείρησης 
Ύδρευσης-Αποχέτευσης και Καθαριότητας (Δ. Ε.Υ.Α. Κ.) 
συγχωνεύονται και περιέχονται σε αυτήν με όλα τα δικαι¬ 
ώματα και τις υποχρεώσεις τους οι δύο (2) ΚΕΥΑ οι οποί¬ 
ες μέχριτη σύσταση της νέας Δ.Ε.Υ.Α.Κ. έχουν την αρμο¬ 
διότητα για τους τομείς ύδρευσης-σποχέτευσης των Δη¬ 
μοτικών Διαμερισμάτων Θήρας και Επισκοπής Γωνιάς. 

2. Η Δημοτική Επιχείρηση Ύδρευσης και Αποχέτευσης, 
συγκέντρωσης, μεταφοράς και διάθεσης απορριμμάτων 
είναι Νομικό Πρόσωπο Ιδιωτικού Δικαίου με κοινωφελή 
χαρακτήρα και διέπεται ως προς την διοίκηση, οργάνω¬ 
ση, εκτέλεση, λειτουργία και συντήρηση των έργων αρ- 
μοδιότητάς της καθώς και τις πηγές χρηματοδότησης 
της. από τις διατάξεις του Ν. 1069/80 "Περί κινήτρων δια 
την ίδρυσιν επιχειρήσεων υδρεύσεως και αποχετεύσε- 
ως", όπως ισχύει. 

Για τα λοιπά θέματα εφαρμόζονται οι διατάξεις του 
Π.Δ.410/1995 "Δημοτικός και Κοινοτικός Κώδικας" και οι 
κανόνες της ιδιωτικής οικονομίας (άρθρο 1 παρ.1 Ν. 
1069/80). 

3. Έδρα της Επιχείρησης είναι το Δημοτικό Διαμέρισμα 
Θήρας (Έδρα του Δήμου Θήρας) του Νομού Κυκλάδων 
(άρθρο 1 παρ.1 Ν. 1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Θήρας, ήτοι τα Δημοτικά 
Διαμερίσματα: 1) Θήρας. 2) Εμπορείου, 3) Επισκοπής Γω- 
νιάς, 4) Μεσαριάς, 5) Καρτεράδου, 6) Βουρβούλου, 7) 
Ημεροβιγλίου, 8) Πύργου Καλλίστης, 9) Βόθωνα. 10)Με- 
γαλοχωρίου, 11 )Ακρωτηρίου και 12) Έξω Γ ωνιάς. 

5. Ο Δήμος Θήρας σε βάρος του προϋπολογισμού οι¬ 
κονομικού έτους 2000 χορηγεί στην επιχείρηση το χρη¬ 
ματικό ποσό των 2.000.000 δρχ. ως κεφάλαιο κίνησης και 
το χρηματικό ποσό των 10.000.000 δρχ. για την κάλυψη 
μέρους του κόστους επενδύσεων. 

6. Η εκμετάλλευση των έργων και υπηρεσιών της επι¬ 
χείρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3), όπως ισχύει. 

7. Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της, τα οποία εκτελέσθηκαν ή θα εκτελεσθούν σύμφωνα 
με εγκεκριμένες μελέτες, όλοι οι υπόνομοι που υπάρχουν 
και οι εγκαταστάσεις ύδρευσης και αποχέτευσης ακα¬ 
θάρτων και όμβριων υδάτων, όλοι οι υπόνομοι ή ανοικτοί 
αγωγοί που εκβάλλουν άμεσα ή έμμεσα στο δίκτυο, κα¬ 
θώς επίσης και οι μονάδες επεξεργασίας πόσιμου ύδατος 
και υγρών αποβλήτων και τα παραχωρούμενα σε αυτήν 
μηχανήματα και ο εξοπλισμός του τομέα καθαριότητας 
(άρθρο 8 παρ.1 Ν. 1069/1980). 

8. Έσοδα της επιχείρησης είναι: 

Το ειδικό τέλος για την μελέτη, κατασκευή και επέκτα¬ 
ση των έργων ύδρευσης και αποχέτευσης και την εξό¬ 
φληση των τοκοχρεολυτικών δόσεων δανείων για αυτούς 
τους σκοπούς, για μια δεκαετία από της 1ης Ιανουάριου 
του επομένου από τη σύσταση της επιχείρησης έτους 
που υπολογίζεται σε ποσοστό 80% επί της αξίας του ύδα¬ 
τος που καταναλίσκεται (άρθρο 10 παρ.1 εδ. α’ και 11 Ν. 
1069/1980). Με το άρθρο 43 του Ν. 2065/92 το ειδικό τέ¬ 
λος μπορεί να παραταθεί για μια επιπλέον δεκαετία. 

Επιχορήγηση από το Πρόγραμμα Δημοσίων Επενδύσε¬ 
ων σε ποσοστό μέχρι 35% των δαπανών μελετών και κα¬ 


τασκευών των κάθε φύσεως έργων ύδρευσης και αποχέ¬ 
τευσης αρμοδιότητας της επιχείρησης (άρθρο 10 παρ.1 
εδ. ια' και 13 Ν.1069/1980). 

Το τέλος σύνδεσης με το δίκτυο αποχέτευσης (άρθρο 
10 παρ.1 εδ.γ’Ν,1069/1980). 

Η δαπάνη διακλάδωσης και σύνδεσης με τον αγωγό της 
ύδρευσης και της αποχέτευσης (άρθρο 10 παρ.1 εδ.δ’ και 
άρθρο 15 Ν. 1069/80). 

Το τέλος σύνδεσης με το δίκτυο ύδρευσης (άρθρο 10 
παρ.1 εδ.ε'Ν. 1069/80). 

Το τέλος χρήσεως υπονόμων (άρθρο 10 παρ.1 εδ.στ’ 
Ν. 1069/80) 

Η αξία ύδατος που καταναλώνεται (άρθρο 10 παρ.1 εδ 
ζ' Ν. 1080/80). 

Η εγγύηση χρήσεως του υδρομετρητή (άρθρο 10 παρ.1 
εδ.η’Ν 1080/80) 

Η δαπάνη μετατόπισης αγωγών διακλαδώσεων και συν¬ 
δέσεων ύδρευσης ή αποχέτευσης, υδρομετρητών ή άλ¬ 
λων συναφών εργασιών (άρθρο 10 παρ.1 εδ. θ’ Ν. 
1069/80). 

Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ.1 εδ. ι'Ν. 1069/80). 

Οι πρόσοδοι από την περιουσία ή το τίμημα από την εκ¬ 
ποίηση αυτής (άρθρο 10 παρ.1 εδ. ιβ’ Ν. 1069/80). 

Δάνεια, κληρονομιές, δωρεές και λοιπές επιχορηγήσεις 
(άρθρο 10 παρ.1 εδαφ.ιγ'Ν. 1069/80). 

Έσοδα που εισπράττονται από την εφαρμογή των δια¬ 
τάξεων των άρθρων 27 και 28 Ν. 1069/80 όπως το άρθρο 
28 τούτου τροποποιήθηκε με το άρθρο 6 παρ. 13 του Ν. 
2307/95 καθώς και κάθε άλλη νόμιμη πρόσοδος. 

Κάθε άλλο έσοδο που τυχόν προβλεφθεί με νεώτερο νό¬ 
μο που αντικαθιστά ή τροποποιεί τον Ν. 1069/80. 

Τα τέλη καθαριότητας και αποκομιδής των απορριμμά¬ 
των (άρθρο 4 Ν. 1080/80). 

9. Η Επιχείρηση διοικείται από το Διοικητικό Συμβούλιο 
που αποτελείται από έντεκα (11) μέλη τα οποία ορίζονται μα¬ 
ζί με τους αναπληρωτές τους από το Δημοτικό Συμβούλιο. 

Από τα μέλη αυτά: 

Επτά (7) είναι αιρετοί εκπρόσωποι του Δήμου Θήρας 
έκτων οποίων το ένα (1) προέρχεται από την μειοψηφία. 
Ένας (1) είναι εκπρόσωπος κοινωνικού φορέα του Δή¬ 
μου Θήρας. Δύο (2) είναι δημότες ή κάτοικοι του Δήμου 
Θήρας που έχουν πείρα ή γνώσεις σχετικές με το αντι¬ 
κείμενο της επιχείρησης. Ένας (1) είναι εκπρόσωπος 
των εργαζομένων της επιχείρησης, όταν η επιχείρηση 
απασχολεί περισσότερους από είκοσι (20) εργαζομέ¬ 
νους, στο Διοικητικό Συμβούλιο μετέχει ένας εκπρόσω¬ 
πος τους και μειώνεται κατά ένα ο αριθμός των δημοτών 
ή κατοίκων. 

Ο εκπρόσωπος του κοινωνικού φορέα και των εργαζο¬ 
μένων ορίζονται από τους οικείους φορείς. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρο του 
(άρθρο 3 παρ.1 του Ν. 1069/80 και άρθρο 278 
Π.Δ.410/95). 

Η θητεία του Διοικητικού Συμβουλίου ακολουθείτην θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της αριθ. 25027/84 από¬ 
φασης Υπ. Εσωτερικών). 

10.0 Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος αυτού, ο Αντιπρόεδρος 
εκπροσωπεί την επιχείρηση σε όλες τις σχέσεις τις δικα¬ 
στικές ή εξώδικες (άρθρο 5 παρ.4 Ν. 1069/80). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ερμούπολη, 31 Μαρτίου 2000 
Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

Αριθ. 4687 (6) 

Υπερωριακή απασχόληση έτους 2000 των υπαλλήλων 
του Νομαρχιακού Διαμερίσματος Πειραιά. 

Η ΝΟΜΑΡΧΗΣ ΠΕΙΡΑΙΑ 

Έχοντας υπόψη τις διατάξεις: 

1 .α. Του Ν.3200/55 "Περί Διοικητικής Αποκέντρωσης" 

β. Του Ν. 2218 και 2240/94 για τη Νομαρχιακή Αυτοδιοί¬ 
κηση. 

γ. Του Ν. 2503/97 (άρθρο 15 παρ.18 εδαφ.2) "Διοίκηση, 

Οργάνωση, στελέχωση της Περιφέρειας. και άλλες 

διατάξεις." 

δ. Του Ν. 2592/98 (άρθρο 15) "Αναπροσαρμογή συντά¬ 
ξεων πολιτικών συνταξιούχωντου Δημοσίου.και άλλες 

διατάξεις" 

ε. Του Ν. 2738/99 (άρθρο 25 παρ.7) "Συλλογικές δια¬ 
πραγματεύσεις στη Δημόσια Διοίκηση.και άλλες δια¬ 

τάξεις" 

στ. Του Π.Δ.30/96 "Κώδικας Νομαρχιακής Αυτοδιοίκη¬ 
σης" 

2. Την αριθ. 6395 απόφαση "Ψήφιση Οργανισμού Εσω¬ 
τερικής Λειτουργίας των Κεντρικών Υπηρεσιών της ΕΝΑ 
Αθηνών - Πειραιώς. 

3. Την έλλειψη του απαιτουμένου αριθμού υπαλλήλων 
για τη διευθέτηση επειγόντων ζητημάτων του Νομ/κού 
Δ/τος Πειραιά (Έγκριση οικονομικών απολογισμών των 
ετών 1995,1996,1997,1998, διανομή καρτών ελεύθερης 
κυκλοφορίας και τακτοποίηση του αρχείου των Δ/νσεων 
Διοίκησης και Πρόνοιας) 

4. Την εγγεγραμμένη πίστωση στον προϋπολογισμό της 
Νομαρχίας μας (ΚΑΕ 0511), αποφασίζουμε: 

Εγκρίνουμε την υπερωριακή εργασία των υπαλλήλων 
του Νομαρχιακού Διαμερίσματος Πειραιά για το χρονικό 
διάστημα από 1-4-2000 μέχρι 31-12-2000. 

Η υπερωριακή εργασία θα πραγματοποιηθεί κατά τις 
απογευματινές ώρες κάθε εργάσιμης ημέρας από ώρα 
15.00 μέχρι 20.00 μ.μ. και θα συμμετάσχουν σ’ αυτή όσοι 
υπάλληλοι το επιθυμούν απάτη Νομαρχιακή Αυτοδιοίκη¬ 
ση Πειραιά, ο αριθμός των οποίων θα καθορισθεί από τον 
προϊστάμενο της κάθε υπηρεσίας μετά από συνεννόηση 
με τη Δ/νση Διοίκησης. 

Η δαπάνη που θα απαιτηθεί για την εκτός ωραρίου απα¬ 
σχόληση των υπαλλήλων θα βαρύνει τον ΚΑΕ 0511 του 
προϋπολογισμού της Νομαρχίας μας. 

Τέλος η απόφαση αυτή ισχύει από 1.4.2000 και να δη- 
μοσιευθεί στην Εφημερίδα της Κυβερνήσεως. 

Πειραιάς, 3 Απριλίου 2000 
Η Νομάρχης 

ΜΑΙΡΗ ΣΟΡΩΤΟΥ - ΤΣΑΝΑΚΗ 

Αριθ. 1805 (7) 

Σύσταση Τοπικού Οργανισμού Εγγείων Βελτιώσεων (ΤΟ- 
ΕΒ) με την επωνυμία ΤΟΕΒ Ιμέρων Ν. Κοζάνης. 

Ο ΝΟΜΑΡΧΗΣ ΚΟΖΑΝΗΣ 

Έχοντας υπόψη: 

1. Το άρθρο 16παρ. 1 του Ν.Δ. 3881/58 «περί έργων ΕΒ» 


2. Το άρθρο 18του από 13.9.59 Β.Δ. «περί Ο.Ε.Β.». 

3. Το Π.Δ. 332/83 «περί μεταβιβάσεως αρμοδιοτήτων 
του Υπουργείου Γεωργίας στους Νομάρχες. 

4. Την απόφαση του Υπ. Γεωργίας με αριθ. 123389/ 
724/902/4.3.80 «περί ενιαίου τύπου καταστατικούτωνΤΟΕΒ». 

5. Τις διατάξεις του Ν. 2040/92 άρθρο 7 «περί ρυθμίσε¬ 
ων θεμάτων αρμοδιότητας Υπ. Γεωργίας κ.τλ.». 

6. Το άρθρο 27 του Ν. 2081/92, με το οποίο προστέθηκε 
το άρθρο 29Α στο Ν. 1558/85, για έλεγχο των δαπανών 
των κανονιστικών διοικητικών πράξεων. 

7. Το πρακτικό της από 29.3.2000 Ιδρυτικής Συνέλευ¬ 
σης του ΤΟΕΒ Ιμέρων Ν. Κοζάνης, με το οποίο εγκρίθηκε 
το καταστατικό. 

8. Τη σχετική εισήγηση της Δ/νσης Εγγείων Βελτιώσε¬ 
ων, αποφασίζουμε: 

1. Συνιστούμε Τοπικό Οργανισμό Εγγείων Βελτιώσεων 
(ΤΟΕΒ) με την επωνυμία ΤΟΕΒ Ιμέρων Ν. Κοζάνης, με 
έδρατα'Ιμερα Ν. Κοζάνης. 

2. Εγκρίνουμε το Καταστατικό του παραπάνω ΤΟΕΒ, 
αποτελούμενο από πενήντα (50) άρθρα, με τις παρακάτω 
προσθήκες που έγιναν από την Ιδρυτική Συνέλευση του 
Οργανισμού. 

α) Στο άρθρο 1 μετά τη λέξη επωνυμία προστίθεται 
«ΤΟΕΒ Ιμέρων Ν. Κοζάνης». 

β) Τα κενά του άρθρου 2 συμπληρώνονται κατά σειρά 
ως εξής: 

Ίμερα, Σερβίων, Κοζάνης. 

γ) Τα κενά του άρθρου 3 συμπληρώνονται ως εξής: 
Μετά τη λέξη έκταση προστίθεται ο αριθμός 1898,177 
Μετά τη λέξη λειτουργούντα προστίθεται «πλωτό 
αντλιοστάσιο - Δεξαμενή εξισώσεως και κλειστό δίκτυο 
διανομής και εφαρμογήςτου νερού 
δ) Τα κενά του άρθρου 10 συμπληρώνονται ως εξής: 
δ 1) Στην παράγραφο 4 και μετά τη λέξη κλίμακα προστίθεται: 
Από 5-20 στρέμματα ψήφοι 1 
πάνω από 20-50 στρέμματα ψήφοι 2 
πάνω από 50 στρέμματα ψήφοι 3 
Ομάδα μελών που κατέχει συνολικά έκταση 5 στρεμμ. 
δικαιούται 1 ψήφο και ορίζει αντιπρόσωπό της στην τοπι¬ 
κή συνέλευση. 

δ2) Στην παράγραφο 5 μετά τη φράση δικαιοδοσίας αυ¬ 
τού προστίθεται ο αριθμός είκοσι (20) και μετά τη λέξη ως 
εξής προστίθεται Ίμερα είκοσι (20) 
δ3) Διαγράφεται η παράγραφος 7 (επτά) 
ε) Τα κενά του άρθρου 18 συμπληρώνονται ως εξής: 
της παρ. 1 με τον αριθμό πέντε (5) και της παρ. 2 με τους 
αριθμούς πέντε (5) και πέντε (5) 
στ) Τα κενά του άρθρου 19 συμπληρώνονται με τους 
αριθμούς δύο (2) και τριών (3) 
ζ) Το κενό του άρθρου 22 συπληρώνεται με τον αριθμό 
τρία (3) 

η) Τα κενά του άρθρου 33 συμπληρώνονται κατά σειρά 
με τον αριθμό χίλιες (1000), πεντακόσιες (500) δύο (2) 

3. Η ισχύς της απόφασης αυτής αρχίζει από σήμερα. 

4. Κάλυψη δαπάνης. Η απόφαση αυτή ουδεμία δαπάνη 
προκαλεί στον προϋπολογισμό του Κράτους. 

5. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Κοζάνη, 5 Απριλίου 2000 
Ο Νομάρχης 
ΠΑΣΧΟΣ I. ΜΗΤΛΙΑΓΚΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. 87 (8) 

Σύσταση και έγκριση κανονισμού διοικήσεως και λει¬ 
τουργίας του Πνευματικού Κέντρου - ΡΙΟΥ - ΚΟΣΜΑΣ 
ΦΛΑΜΙΑΤΟΣ 

ΤΟ ΕΚΚΛΗΣΙΑΣΤΙΚΟ ΣΥΜΒΟΛΙΟ 
ΤΟΥ ΙΕΡΟΥ ΝΑΟΥ ΑΓΙΟΥ ΓΕΩΡΓΙΟΥ ΡΙΟΥ 

Αφού άκουσε με προσοχή την εισήγηση του Προέδρου 
και μετά από διαλογική συζήτηση, ομοφώνως αποφασίζει 
εγκρίνει α) Την σύσταση και λειτουργία Πνευματικού Κέ¬ 
ντρου εις την ενορίαν του Αγίου Γεωργίου Ρίου και 

β) τον Κανονισμό Διοικήσεως και λειτουργίας αυτού, ο 
οποίος έχει ως ακολούθως: 

ΚΑΝΟΝΙΣΜΟΣ 

ΔΙΟΙΚΗΣΕΩΣ ΚΑΙ ΛΕΙΤΟΥΡΓΙΑΣ ΤΟΥ ΠΝΕΥΜΑΤΙΚΟΥ 
-ΠΟΛΙΤΙΣΤΙΚΟΥ ΚΕΝΤΡΟΥ ΙΕΡΟΥ ΝΑΟΥ 
ΑΓΙΟΥ ΓΕΩΡΓΙΟΥ ΡΙΟΥ-ΚΟΣΜΑΣ ΦΛΑΜΙΑΤΟΣ- 
ΤΗΣ ΙΕΡΑΣ ΜΗΤΡΟΠΟΛΕΩΣ ΠΑΤΡΩΝ 

Άρθρον 1 

Έδρα - Τίτλος - Σφραγίς 

Εις την Ενορίαν του Αγίου Γεωργίου Ρίου ιδρύεται Εκ¬ 
κλησιαστικόν Ίδρυμα φέροντην επωνυμίαν: "ΠΝΕΥΜΑΤΙ- 
ΚΟΝ-ΠΟΛΙΤΙΣΤΙΚΟΝ ΚΕΝΤΡΟΝ ΙΕΡΟΥ ΝΑΟΥ ΑΓΙΟΥ ΓΕ¬ 
ΩΡΓΙΟΥ ΡΙΟΥ-ΚΟΣΜΑΣ ΦΛΑΜΙΑΤΟΣ” 

Έδρα του είναι το εις τον περίβολον του Ενοριακού Ναού 
Άγιος Γεώργιος ανεγειρόμενον διόροφον κτίριον μετά υπο¬ 
γείου με εμβαδόν εκάστου ορόφου μέτρατετραγωνικά270. 

Το Πνευματικόν Κέντρον έχει ιδικήν του σφραγίδα 
στρογγύλην εις την περιφέρειαν της οποίας αναγράφε¬ 
ται: 

"ΙΕΡΑ ΜΗΤΡΟΠΟΛΙΣ ΠΑΤΡΩΝ ΠΝΕΥΜΑΤΙΚΟΝ-ΠΟΛΙ- 
ΤΙΣΤΙΚΟΝ ΚΕΝΤΡΟΝ ΙΕΡΟΥ ΝΑΟΥ ΑΓΙΟΥ ΓΕΩΡΓΙΟΥ ΡΙ- 
ΟΥ-ΚΟΣΜΑΣ ΦΛΑΜΙΑΤΟΣ’”, εις το κέντρον δε αυτής φέ¬ 
ρει την εικόνα του Αγίου Γ εωργίου. 

Άρθρον 2 

Σκοπός του Πνευματικού Κέντρου είναι η εκτός του Ιε¬ 
ρού Ναού ανάπτυξις δραστηριοτήτων δια την πνευματι¬ 
κήν οικοδομήν των ενοριτών και ιδιαιτέρως: 

1. Η προσέγγισις των νέων εις τα ιδανικά του Ελληνι¬ 
σμού υπό το φως της Ελληνοχριστιανικής Παραδόσεως 
και η επαγγελματική προαγωγή αυτών. 

2. Η κατανόησις υπό των χριστιανών και δη των νέωντης 
αποστολής του ανθρώπου εις την κοινωνίαν και η γνώσις 
και βίωσιςτης ορθοδόξου Παραδόσεως. 

3. Η ψυχαγωγίατωννέωνκαιόλωνενγένειτων κατοίκων. 

Η προσφορά αγάπης και στοργής δια μέσου εκκλησια¬ 
στικών,πολιτιστικών και κοινωνικών εκδηλώσεων. 

4. Η υποβοήθησις της οικογένειας δια παντός πρόσφο¬ 
ρου μέσου εις την αγωγήν των παιδιών. Η καλλιέργεια της 
αγάπης προς τας επιστήμας, τας τέχνας, την μουσικήν 
καιτας καλλιτεχνικός ενασχολήσεις. 

5. Η καλλιέργεια και η ανάπτυξις της ορθοδόξου πολιτι¬ 
στικής συνειδήσεως των ενοριτών και κυρίως των νέων, η 
αναζωπύρωσιςτου λόγου καιτου πνεύματος, η διαφύλα- 
ξις της παραδόσεως και του πολιτισμού του Γένους. 

Άρθρον 3 

Μέσα δια την επίτευξιντων σκοπών 

Οι ανωτέρω σκοποί επιτυγχάνονται: 

1. Δια της αξιοποιήσεωςτου ανθρωπίνου δυναμικούτης 


Ενορίας και της αιτήσεως συνδρομής υπό ικανών πνευ¬ 
ματικών ανθρώπων, κληρικών και λαϊκών. 

2. Δια της διοργανώσεως ομιλιών,διαλέξεων και προβο¬ 
λών, θρησκευτικών, κοινωνικών,πολιτιστικών και ηθικών 
κινηματογραφικών ταινιών 

5. Δια της λειτουργίας των Κατηχητικών Σχολείων και 
κύκλων μελέτης της Αγίας Γ ραφής δι’ απάσας τας ηλι¬ 
κίας. 

4. Δια της λειτουργίας Δανειστικής Βιβλιοθήκης. 

5. Δια της λειτουργίας Αναψυκτηρίου-Κυλικείου. 

6. Δια της δημιουργίας ομίλου Εθνικών παραδοσιακών 
χορών, Δημοτικής - Βυζαντινής μουσικής και θεατρικών 
παραστάσεων. 

7. Δια της συγκεντρώσεως λαογραφικού υλικού προς 
συνέχισιν της λαϊκής τοπικής παραδόσεως και της ευρύ¬ 
τερης περιοχής. 

8. Δια της οργανώσεως φιλανθρωπικών, ψυχαγωγικών, 
πολιτιστικών εκδηλώσεων και εκθέσεων. 

9. Δια της δημιουργίας τμημάτων - μαθημάτων ενισχυ- 
τικώντης Ελληνικής Γλώσσης. 

10. Δια της δημιουργίας Κέντρου Προλήψεως Ναρκωτι¬ 
κών και Αγωγής Υγείας. 

11. Δια της προσφοράς υλικής βοήθειας εις απόρους 
οικογένειας και εις άτομα έχοντα ανάγκην. 

12. Δια της δημιουργίας "Κέντρου Νεότητος" δια πνευ¬ 
ματικήν κατάρτισιν και δημιουργικήν απασχόλησιν των 
νέωντης Ενορίας. 

13. Δια της υλοποιήσεως Ευρωπαϊκών Προγραμμάτων. 

14. Δια της εκμαθήσεως της χρήσεως ΚΟΜ ΠΙΟΥΤΕΡ3. 

15. Δια παντός ετέρου προσφόρου μέτρου,το οποίον 
αποφασίζει εκάστοτετο Δ.Σ. του Ιδρύματος. 

Άρθρον 4 

Κεντρική οργάνωσις - Διοίκησις 

Το Πνευματικό Κέντρο του I. Ναού Αγ.Γεωργίου τελεί 
υπό την εποπτείαν και τον έλεγχον της Ιερός Μητροπόλε - 
ως Πατρών και διοικείται υπό Επταμελούς (7) Διοικητικού 
Συμβουλίου απαρτιζόμενου ως κάτωθι: 

1. Πρόεδρος: Ο εκάστοτε Πρόεδρος του Εκκλησιαστι¬ 
κού Συμβουλίου του Ιερού Ναού Αγίου Γεωργίου Ρίου. 

2. Τρία (3) μέλη του Εκκλησιαστικού Συμβουλίου. 

3. Τρία (3) λαϊκά μέλη, άνδρες ή γυναίκες, διακρινόμενα 
δια την πνευματικήν αυτών κατάρτισιν και ωριμότητα. 

Άπαντα τα μέλη προτείνονται υπό του Προέδρου και 
διορίζονται υπό του Μητροπολιτικού Συμβουλίου της Ιε¬ 
ρός Μητροπόλεως Πατρών δια μίαν τριετίαν. 

Οι διορισθέντες δύνανται να επαναδιορισθούν. 

Το Δ.Σ. του Πνευμ. Κέντρου συγκροτείται εις σώμα κα¬ 
τά την πρώτην Συνεδρίαν και εκλέγει τον Αντιπρόεδρον, 
τον Ταμίαν και τον Γραμματέα. Το αξίωμα των μελών του 
Διοικητικού Συμβουλίου είναι τιμητικόν και άμισθον. 

Άρθρον 5 

Αρμοδιότητες του Διοικητικού Συμβουλίου 

1. Αποφασίζει δια πάν θέμα το οποίον αφορά εις την λει¬ 
τουργίαν,οργάνωσιν και διαχείρισιν του Πνευμ. Κέντρου. 

2. Αι αποφάσεις λαμβάνονται κατά πλειοψηφίαν και εις 
περίπτωσιν ισοψηφίας υπερισχύει η ψήφος του προέ¬ 
δρου. 

3. Καταρτίζει τον ετήσιον Προϋπολογισμόν και Απολο¬ 
γισμόν αυτού, τον οποίον εγκρίνει ο Μητροπολίτης Πα¬ 
τρών. 

4. Συνεργάζεται μετά της Τοπικής Αυτοδιοικήσεως και 
τους τοπικούς φορείς δια την προαγωγήν και επίτευξιν 
των σκοπών του. 

5. Μεριμνά δια την εξεύρεσιν οικονομικών πόρων, απα¬ 
ραιτήτων δια την ομαλήν λειτουργίαν του Πνευμ. Κέ¬ 
ντρου. 

6. Το Διοικ. Συμβούλιο συνέρχεταιτακτικώς μεν ανάτρί¬ 
μηνον, εκτάκτως δε οσάκις παρίσταται ανάγκη,κατόπιν 
προσκλήσεως του Προέδρου ή κατόπιν αιτήσεωςτεσσά¬ 
ρων τουλάχιστον μελών του Δ.Σ. 

7. Δύ ναται να παραχωρεί μέρος του Πνευμ. Κέντρου δω¬ 
ρεάν προς χρήσιν εις τοπικούς φορείς δια την πραγματο- 
ποίησιν Εκδηλώσεων,υπό την προϋπόθεσιν ότι δεν παρα- 
βιάζονται η ιερότης του χώρου,η καθαριότης,οι σκοποί 
του Π.Κ. και το πρόγραμμα λειτουργίας αυτού. 

8. Δεν δύναται να παραχωρήσει μόνιμον στέγασιν εις 
άλλους φορείς,είτε δωρεάν είτε επ’ ενοικίω. 

9. Αποφασίζει δια την συγκρότησιν υποεπιτροπών δια 
την αποτελεσματικωτέρανλειτουργίαντου Ιδρύματος. 

10. Αποφασίζει επί παντός θέματος ετέρου δια το οποί¬ 
ον δεν γίνεται λόγος εις τον παρόντα Κανονισμόν. 

Άρθρον 6 

Το Πνευματικό Κέντρο διατηρείτο εξής βιβλία: 

α) Βιβλίον Πράξεων του Διοικητικού Συμβουλίου 

β) Βιβλίον Πρωτοκόλλου 

γ) Βιβλίον Ταμείου και Διπλότυπα εισπράξεων και πλη¬ 
ρωμών, θεωρημένων υπό της Ιερός Μητροπόλεως Πα- 
τρών. 

δ) Βιβλίον βιβλιοθήκης και Περιουσιακών στοιχείων (Κι¬ 
νητής και ακινήτου περιουσίας). 

Άρθρον 7 

Πόροι του Πνευματικού Κέντρου 

Πόροι του Πνευμ. Κέντρου είναι: 

1. Χρηματικά ποσά προερχόμενα εκ τακτικής ή εκτά¬ 
κτου ενισχύσεωςτων Ιερών Ναών Αγίου Γεωργίου καιΑγί- 
ου Χριστόφορου. 

2. Δωρεαί, κληρονομίαι και κληροδοσίας ως και επιχο¬ 
ρηγήσεις από το- Δήμο Ρίου υπέρ του Ιδρύματος. 

5. Επιχορηγήσεις του Δημοσίου ή παντός άλλου οργα¬ 
νισμού. 

4. Επιχορηγήσεις εκ Προγραμμάτων Δημοσίων Επεν¬ 
δύσεων ή Αναπτυξιακών κονδυλίωντης ΕΟΚ. 

5. Έσοδα και εισπράξεις έκτης πωλήσεως εντύπων και 
ημερολογίων,ή έκτης διενεργείας λαχειοφόρων αγορών 
ή και εκ της πραγματοποιήσεως προσφορών εκδηλώσε¬ 
ων. 

6. Τα έσοδα εκ δεξ ιώσεων, μνημοσυνών και άλλων εκ¬ 
δηλώσεων εις την αίθουσαν του Πνευμ. Κέντρου. 

7. Πάν έτερον έσοδον προερχόμενον εκ πόσης νομίμου 
πηγής και μη προβλεπόμενον υπάτου παρόντος άρθρου. 

Άρθρον 8 

Διάθεσις των πόρων 

Οι ανωτέρω πόροι με απόφασιντου Δ.Σ. διατίθενται: 

1. Δια τον εξοπλισμόν του Ιδρύματος 

2. Δια την προμήθειαν βιβλίων και άλλων υλικών απα¬ 
ραιτήτων δια την λειτουργίαντου Π.Κ. 

3. Δια την οργάνωσιν εορτών, ομιλιών, συνεδρίων, εκ¬ 
δηλώσεων εν γένει,απαραιτήτων εις την επιτυχίαν των 
σκοπών του Ιδρύματος. 


4. Δια την πληρωμήν των πόσης φύσεως δαπανών 
Λειτουργίας του Πνευματικού Κέντρου και του Κυλικεί¬ 
ου. 

5. Δια την αμοιβήν του απασχολουμένου περιπτωσιακά 
εργατικού και τεχνικού προσωπικού 

6. Δια την φιλοξενίαν ομιλητών και χορωδιών. 

7. Δια την κάλυψιν πόσης άλλης δαπάνης,αναγκαίας 
δια την επιτέλεσιντων σκοπώντου Πνευμ. Κέντρου,ακό¬ 
μη και απροβλέπτων επισκευαστικών εργασιών του κτι¬ 
ρίου. 

8. Το τυχόν χρηματικόν πλεόνασμα της διαχειρίσεως 
κατατίθεται εις τηρούμενον λογαριασμόν αναγνωρισμέ¬ 
νης Ελληνικής Τραπέζης. 

Άρθρον 9 

Δωρηταί - Ευεργέται 

Το Διοικητικόν Συμβούλιον του Πνευματικού Κέντρου 
δύναται να ανακηρύξει Δωρητάς και Ευεργέτας, είτε εν 
ζωή, είτε μετά θάνατον, άτομα τα οποία εβοήθησαν υλι- 
κώς ή ηθικώς το Πνευμ. Κέντρο, αναγράφοντα ονόματα 
αυτών εις σχετικήν θέσιν, εντός της μεγάλης αιθούσης 
του ισογείου. 

Άρθρον10 

Ο παρών Κανονισμός θα τροποποιείται υπό της Διαρ¬ 
κούς Ιερός Συνόδου (Δ.Ι.Σ.) κατόπιν αποφάσεως μεν του 
Διοικητικού Συμβουλίου,εγκρίσειδετού Μητροπολιτικού 
Συμβουλίου της Ιερός Μητροπόλεως Πατρών. 

Άρθρον11 

Το Πνευματικόν Κέντρον καταργείται δι’ αποφάσεως 
του Μητροπολιτικού Συμβουλίου της Ιερός Μητροπόλε¬ 
ως Πατρών όταν δεν εκπληρώνει τους σκοπούς αυτού και 
παρεκκλίνει τούτων ή κατέστη ανέφικτος η λειτουργία 
του. 

Πάν κινητόν και ακίνητον περιουσιακόν στοιχείον, ακό¬ 
μη και οικονομικόν,περιέρχεται εις τον Ιερόν Ναόν του 
Αγίου Γεωργίου Ρίου. 

Άρθρον12 

Ο παρών Κανονισμός ισχύει από της δημοσιεύσεως του 
εις το επίσημον δελτίον" ΕΚΚΛΗΣΙΑ" και εις την Εφημερί¬ 
δα της Κυβερνήσεως 

Άρθρον13 

Εκ της δημοσιεύσεως του παρόντος Κανονισμού προ- 
καλείται δαπάνη εις βάρος του προϋπ/σμού του Νομικού 
Προσώπου του Ιερού Ναού Αγίου Γεωργίου Ρίου,το ύψος 
της οποίας δεν δύναται να προσδιοριστεί. 

Το παρόν να δημοσιευθεί στην Εφημερίδα της Κυβερ¬ 
νήσεως. 

Ρίο, 21 Φεβρουάριου 1996 

Ο Πρόεδρος του Εκκλησιαστικού Συμβουλίου 
π. ΑΝΑΣΤΑΣΙΟΣ ΜΑΛΛΙΑΡΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην 2303/3.5.1999 απόφαση Γ ενικού Γ ραμματέα Περι¬ 
φέρειας Πελοποννήσου που δημοσιεύθηκε στο ΦΕΚ 
973/26.5.99 τευχ. Β', και αφορά στην έγκριση της 2/99 

όμοιας του Δ.Σ. Ν. Κίου περί καταρτίσεως και ψηφίσεως 
του Ο.Ε.Υ του Δήμου,στο Κεφάλαιο Γ, ΟΡΓΑΝΙΚΕΣ 
ΘΕΣΕΙΣ και στο αρθρ. 9 ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ, στην κατηγο¬ 


ρία Υποχρεωτικής Εκπαίδευσης, διορθώνεται το εσφαλ¬ 
μένο "ΥΕ εργατών (συνεργείων) 32 (δύο) στο ορθό "ΥΕ ερ¬ 
γατών (συνεργείων) 2 (δύο). 

(Από Δ/νση Τοπ. Αυτ/σης Ν. Αργολίδας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




